สวัสดีค่ะ เนื่องจากช่วงกลสงเดือนธันวาคม2562 ได้ลื่นล้มบริเวณบันได ทำให้หน้าขาด้านขวากระแทกกับบันได เกิดรอยถลอกมีเลือดซึมนิดหน่อย และเป็นรอยช้ำแบบสังเกตได้ชัด1สัปดาห์ แต่ยังมีอาการเจ็บบริเวณที่ช้ำอยู่ และได้สังเกตอาการมาเรื่อยๆ จน วันนี้28มีนาคม2563 ยังคงเห็นเป็นรอยช้ำแบบจางๆ และเมื่อลองเอามือไปแตะๆก็จะรู้สึกเจ็บแป๊ปๆ เลยอยากถามคุณว่า เพราะเหตุใดยังคงมีอาการเจ็บอยู่ และควรรักษาอย่างไรดีคะ
สวัสดีครับ หากมีอาการฟกช้ำจากการกระแทก โดยปกติก็อาจใช้เวลาหลายเดือนกว่าเลือดคั่งภายในจะจางหายหมด และหากเป็นตรงอวัยวะที่ขยับบ่อยๆ เช่น เข่า หรือ ขา แล้วมีการขยับเขยื้อนเอ็นและกล้ามเนื้อใหญ่ๆ ก็อาจจะยิ่งใช้เวลานานขึ้นเช่นเดียวกันครับเบื้องต้น หากไม่มีปัญหาการเดิน หรือ เจ็บเวลาขยับ ก็ขอให้หลีกเลี่ยงการกระแทกหรือกดจุดที่เจ็บ เพราะจะทำให้ยิ่งหายช้าครับ แต่สามารถใช้ผ้าชุบน้ำอุ่นประคบเบาๆ เป็นระยะๆ จะช่วยให้ส่วนที่ช้ำค่อยๆหายเร็วขึ้น และหลีกเลี่ยงการเดินหรือยืนนานๆด้วยครับอ่ย่างไรก็ดี หากยังมีอาการปวดมาก หรือ รบกวนการเดิน ก็ควรแพทย์เพื่อตรวจรักษาเพิ่มเติมครับ